                                               Årsmelding Fusa Hestesportlag 2023
Styret har bestått av leder Bente V. Dankertsen, nestleder Odd Gitle Aarra. Styremedlemmer: Synne Stagrim Håve, Elianna Skåtun, Malin Nordtveit, Lillian Stokholm, Kirsten Vik (deler av året), vara Sondre Romundset/ Betina Kvåle (deler av året). 
Det er avholdt 11 styremøter siden sist årsmøte. Vi har og behandlet enkeltsaker på styresiden vår hvis det har vært nødvendig. 
Vi sliter med mangel på hester som kan brukes i rideskolen og har ikke hatt noe rideskoletilbud i 2023. Vi har derimot hatt en del annen aktivitet. 
Kurs: 
1 kjørekurs er arrangert våren 2023. Kurs i Horsemanship med Trine Bøhnsdalen vart arrangert i april . Pay and jump vart også arranger i april. Vi arrangerte distriksstevne i sprang i juni. Det ble nedlagt en enorm dugnadsinnsats både før, under og etter stevnet.
Det ble arrangert dressurhelg i juni med Arthur Kottas-Heldenberg. 
Webinar Hverdagshåndtering av hest med Trine Bøhnsdalen vart arrangert i høst. Og vi avslutta året med et enkelt juleshow og julelotteri. 
Vi har aktivitetsgruppe og om noen ønsker å ta kontakt med forslag om arrangement osv. kan man sende epost til aktivitetsgruppe.fhsl@gmail.com. 
Vi har søkt en del midler i 2023 og fått 10 000 kr. fra Fusa Kraftlag til bygging av hinderskur ved utebanen. 10 000 kroner i kulturmidler fra Kommunen, som vi brukte til fryseskap i kiosken, samt 50 000 kroner fra Sparebanken Vest til hindermateriell. Vi står fremdeles i kø for tippemidler til ny bunn inne i hallen, men nåværende ridebunn vil fungere godt også en tid fremover.
Vi har 2 klubbtrenere på sprang og 2 på dressur. Vi har pr nå 60 medlemmer.
Vi ser at det er utfordrende å søke midler uten å ha noen klare prosjekt. Det finnes ikke midler å søke på til rein drift av klubben.  Om noen ønsker å starte opp noe, for eksempel retta mot barn og ungdom, er det bare å ta kontakt. Dette ville også være svært positivt for rekrutering og for å skape enda mere aktivitet. 
Høye strømpriser og færre inngåtte sponsoravtaler, gir oss ekstra økonomiske utfordringer.    
Det står nå oppstallet 3 hester i klubbstallen. 

Det har vært jobbet en god del dugnad bak i gjestestallen med ny yttervegg og vindduk. Vi jobber fortsatt med å finne en løsning på avløp fra vaskeplassen i forrommet.
                                         14.03.2024. Bente V. Dankertsen Leder og kasserer.   


